স্বপ্নাদেশে পাওয়া বনেদি বাড়ির এই কালীপুজোকে ঘিরে রয়েছে নানা ইতিহাস

হাওড়া: বালি ঘোষপাড়ার পালপাড়ায় বনেদি সাউ পরিবারের বাড়িতে এবারও শ্যামাপুজো (Kali Puja 2025
) ঘিরে সাজ সাজ রব। মহিলা ব্যবসায়ী কবিতা সাউয়ের উদ্যোগে অনুষ্ঠিত এই পুজো পা দিল ১৫৩ বছরে। দক্ষিণেশ্বরের (Dakshineswar) আদলে মা ভবতারিণীর রূপে দক্ষিণাকালীর পুজো হয়ে থাকে এখানে। কথিত আছে, স্বপ্নে পাওয়া এই পুজোর সূচনা হয়েছিল প্রায় দেড় শতাব্দী আগে।

আরও পড়ুন: কালনায় দোকানে ঢুকে পড়ল ‘পুলিশ’ লেখা গাড়ি, ক্ষতিগ্রস্ত একাধিক বাইক ও সামগ্রী

ঘরের মহিলারা সকলে মিলে পূজোর আয়োজন করেন। ভোগে থাকে লুচি, সুজি, পায়েস, পাঁচরকম ভাজা ও খিচুড়ি— যা ভক্তদের মধ্যে প্রসাদরূপে বিতরণ করা হয়। চার প্রহরে সম্পূর্ণ হয় পূজার আচার। বর্তমানে পুজোর মূল দায়িত্বে আছেন পরিবারের জ্যেষ্ঠ পুত্র ও তৃণমূলের পঞ্চায়েত সদস্য বিশ্বজিৎ সাউ, যিনি ডোমজুড় কেন্দ্রের তৃণমূল যুব কংগ্রেসের সম্পাদকও।